ACC नहीं माना तो टूर्नामेंट से हट सकता है, फिर अपने देश में दूसरी सीरीज कराएगा
Asia Cup 2023 - Pakistan Cricket Board (PCB) Proposes To Asian Cricket Council (ACC) पाकिस्तान क्रिकेट बोर्ड (PCB) ने एशिया क्रिकेट काउंसिल(ACC) को एक नया प्रस्ताव दिया है। PCB की ओर से कहा गया है कि अगर ACC के सदस्य भारत के मैच अन्य देशों में कराने के प्रस्ताव को नहीं स्वीकार कर रहे हैं
पाकिस्तान ने एशिया क्रिकेट काउंसिल (ACC) को एशिया कप के लिए नया प्रपोजल भेजा है। पाकिस्तान क्रिकेट बोर्ड (PCB) चीफ नजम सेठी ने कहा कि अगर ACC मेंबर्स भारत के मैच दूसरे देशों में कराने पर राजी नहीं हैं तो हम अपनी मेजबानी में UAE में टूर्नामेंट करा सकते हैं।
नजम सेठी 8 मई को दुबई में ACC मेंबर्स से मिले थे। यहां उनका हाईब्रिड मॉडल टूर्नामेंट का प्रपोजल ठुकरा दिया गया और एशिया कप पाकिस्तान में नहीं कराने का फैसला लिया गया। श्रीलंका को टूर्नामेंट की मेजबानी सौंपी जा सकती है पर अभी इस पर ACC चीफ जय शाह का आधिकारिक फैसला आना बाकी है।
मीडिया रिपोर्ट्स में PCB सूत्रों के हवाले से कहा गया है कि सेठी अगले दिन यानी 9 मई को भी मेंबर्स से मिले। नया प्रपोजल सौंपा और यह भी संकेत दिए कि अगर नया प्रपोजल नहीं माना गया तो पाकिस्तान टूर्नामेंट से हट सकता है। 2 से 17 सितंबर के बीच भारत, पाकिस्तान, श्रीलंका, बांग्लादेश, अफगानिस्तान और नेपाल एशिया कप में खेलेंगे।
एशिया कप का विवाद...
भारत ने पाकिस्तान में मैच खेलने से इनकार कर दिया
ICC ने 2023 में होने वाले एशिया कप की मेजबानी पाकिस्तान को दी। BCCI ने कैलेंडर जारी होते ही यह साफ कर दिया था कि भारतीय टीम खेलने के लिए पाकिस्तान नहीं जाएगी। दोनों देशों के बीच मतभेदों के चलते BCCI ने एशिया कप किसी न्यूट्रल वेन्यू पर कराने को कहा था। पाकिस्तान क्रिकेट बोर्ड नहीं माना, क्योंकि अपनी बिगड़ी हुई आर्थिक स्थिति सुधारने के लिए उसे एशिया कप से ही उम्मीद है।
पाकिस्तान ने ACC को हाईब्रिड मॉडल का प्रपोजल दिया
8 मई को ACC के मेंबर्स दुबई में इकट्ठा हुए। यहां PCB चीफ नजम सेठी ने एशिया कप का हाईब्रिड मॉडल प्रपोजल सामने रखा। इसके मुताबिक, भारत के मैच UAE और पाकिस्तान के मैच पाकिस्तान में ही कराए जाने का प्रस्ताव था।
ACC ने पाकिस्तान के हाईब्रिड मॉडल प्रपोजल को ठुकरा दिया
ACC ने हाईब्रिड मॉडल का प्रपोजल ठुकरा दिया, क्योंकि वह कभी भी इस मॉडल के पक्ष में नहीं रहा है। बजट और टीमों को होने वाली दिक्कतों के चलते इस मॉडल को ACC स्वीकार नहीं करता है। सूत्रों के मुताबिक, ACC ने कहा कि अगर पाकिस्तान और भारत एक ही ग्रुप में हैं। इस ग्रुप की तीसरी टीम को भी पाकिस्तान और UAE के बीच ट्रैवल करना होगा। ब्रॉडकास्टर्स भी 2 देशों में अलग-अलग यूनिट नहीं भेजना चाहते हैं।
श्रीलंका के एशिया कप की मेजबानी के प्रपोजल से पाकिस्तान हैरान
सूत्रों के मुताबिक, PCB चीफ सेठी इस बात पर हैरान हैं कि श्रीलंका ने BCCI का साथ दिया और मेजबानी की पेशकश की। फरवरी में हुई ACC की पिछली बैठक में बांग्लादेश, पाकिस्तान और अफगानिस्तान ने श्रीलंका में कराए जाने का प्रस्ताव खारिज कर दिया था। पिछली बैठक में यह सहमति थी कि पाकिस्तान मेजबान बना रहेगा।
पाकिस्तान ने पूछा- गर्मी में UAE में IPL हो सकता है तो एशिया कप क्यों नहीं
PCB सूत्रों ने बताया कि सेठी ने ACC के सामने BCCI की परेशानी को लेकर भी बात की। BCCI ने कहा था कि सितंबर में UAE का मौसम खेल के लिहाज से बेहद गर्म रहेगा। नजम सेठी ने कहा कि BCCI ने 2020 में सितंबर से नवंबर तक UAE में ही IPL के मैच कराए थे।
आगे क्या: श्रीलंका को मेजबानी संभव और पाकिस्तान टूर्नामेंट से हट सकता है
ACC सूत्रों के मुताबिक, सदस्य देश श्रीलंका में एशिया कप कराए जाने के पक्ष में हैं। इस पर ACC का आधिकारिक बयान आना अभी बाकी है। PCB सूत्रों ने बताया कि नजम सेठी ने ACC की मीटिंग में जाने से पहले ही अपने बोर्ड के मेंबर्स से बातचीत की थी। उन्होंने कहा था कि अगर एशिया कप पाकिस्तान में नहीं होता है तो उसी दौरान PCB 3-4 देशों का टूर्नामेंट कराने की तैयारी शुरू कर दे।
वर्ल्ड कप में न खेलने की धमकी दे रहा है PCB
पाकिस्तान क्रिकेट बोर्ड वर्ल्ड कप में नहीं खेलने की धमकी भी दे रहा है। वनडे वर्ल्ड कप इस साल अक्टूबर में भारत में होना है। PCB भी धमकी देता रहा है कि अगर भारत एशिया कप खेलने नहीं आता है, तो वह भी भारत में खेलने नहीं जाएगा। साथ ही, पाकिस्तान ने वर्ल्ड कप में अपने मैच भारत से बाहर कराने का भी अनुरोध ICC से किया है।
स्पोर्ट्स की अन्य खबरें भी पढ़ें। 
पाकिस्तान से छिन सकता है एशिया कप:भारत के मैच दूसरे देश में कराने का प्रपोजल खारिज, श्रीलंका सबसे मजबूत दावेदार
एशियाई क्रिकेट परिषद (ACC) ने एशिया कप को पाकिस्तान से बाहर कराने का फैसला किया है। मीडिया रिपोर्ट के मुताबिक, पाकिस्तान क्रिकेट बोर्ड (PCB) ने टूर्नामेंट को हाइब्रिड मॉडल पर कराए जाने का प्रस्ताव दिया था, जिसे सदस्य देशों ने खारिज कर दिया। पूरी खबर पढ़ने के लिए यहां क्लिक करें। 